Diari Oficial de la Generalitat Valenciana


Sumari del DOGV 4452, del 04-03-2003 (2003/2483)

RESOLUCIÓ de 5 de febrer de 2003, del director general d'Urbanisme i Ordenació Territorial per la qual es consideren esmenades les deficiències a què es referix l'Acord de la Comissió Territorial d'Urbanisme, de 20 de desembre de 2002, relatiu a l'expropiació pel procediment de taxació conjunta dels terrenys inclosos en el pla especial de delimitació de terrenys per a la constitució de patrimoni públic de sòl en l'àrea El Tollo d'Utiel i en conseqüència es declara definitivament aprovada l'esmentada taxació conjunta.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4452

Data del DOGV
:   04-03-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/2483


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 5 de febrer de 2003, del director general d'Urbanisme i Ordenació Territorial per la qual es consideren esmenades les deficiències a què es referix l'Acord de la Comissió Territorial d'Urbanisme, de 20 de desembre de 2002, relatiu a l'expropiació pel procediment de taxació conjunta dels terrenys inclosos en el pla especial de delimitació de terrenys per a la constitució de patrimoni públic de sòl en l'àrea El Tollo d'Utiel i en conseqüència es declara definitivament aprovada l'esmentada taxació conjunta. [2003/X2483]
  
Havent esmenat les deficiències a què es referix l'Acord de la Comissió Territorial d'Urbanisme, de 20 de desembre de 2002, relatiu a l'expropiació pel procediment de taxació conjunta dels terrenys inclosos en el pla especial de delimitació de terrenys per a la constitució de patrimoni públic de sòl en l'àrea El Tollo d'Utiel, i de conformitat amb el que ordena la Resolució del director general d'Urbanisme i Ordenació Territorial, de 5 de febrer de 2003, per la qual es declara definitivament aprovada la dita taxació conjunta, es procedix a la publicació del citat acord:
  
?La Comissió Territorial d'Urbanisme de València, en la sessió realitzada el 20 de desembre de 2002, va adoptar el següent acord:
  
Vist l'expedient tramés per la Conselleria d'Innovació i Competitivitat, relatiu a l'expropiació de terrenys pel procediment de taxació conjunta dels terrenys inclosos en el pla especial de delimitació de terrenys per a la constitució de patrimoni públic de sòl en l'àrea El Tollo d'Utiel, i de conformitat amb els següents:
  
Antecedents de fet
  
Primer. L'expedient es va sotmetre a informació pública mitjançant la publicació de la Resolució de 27 de març de 2002, del conseller d'Innovació i Competitivitat en el DOGV, BOP, diari i notificació individualitzada a cada un dels propietaris afectats. L'administració actuant va emetre informe sobre les al·legacions presentades.
  
Segon. El projecte consta de plànols en els quals es determina l'àmbit territorial, fixació raonada del preu del sòl i fulls de preu just individualitzats de cada finca, per la qual cosa està complet i complix amb el que establix l'article 135 del text refós de la Llei del Sòl de 1976.
  
Tercer. Utiel té un pla general aprovat definitivament per la Comissió Territorial d'Urbanisme en la sessió de 27 de gener de 1987.
  
El pla especial per a la delimitació de l'àrea de reserva per a la constitució de patrimoni públic de sòl en l'àrea El Tollo d'Utiel va ser aprovat definitivament per Resolució del conseller d'Obres Públiques, Urbanisme i Transports, de 31 de gener de 2002.
  
Quart. L'objecte de l'expedient és l'expropiació pel procediment de taxació conjunta d'una superfície de 444.142,92 m², coincident amb l'àrea de reserva a què es referix el fonament anterior, que està classificada majoritàriament com a sòl no urbanitzable, i estan adscrits al sòl urbà 1.103 m² de terreny, amb qualificació de parc i equipament social.
  
Els terrenys s'ubiquen a l'oest del polígon industrial El Tollo i confronten al nord majoritàriament amb el camí del Molinillo, al sud amb la N-III, a l'est amb el mencionat polígon i a l'oest, amb el sòl no urbanitzable.
  
Són promotors de l'actuació la Generalitat Valenciana ?a través de la Conselleria d'Indústria i Comerç- i l'administració municipal implicada, segons conveni redactat a l'efecte. L'execució material està delegada per la Conselleria d'Indústria i Comerç, en l'empresa pública SEPIVA.
  
Cinqué. Durant la tramitació de l'expedient s'han sol·licitat informes, amb data 15 de novembre de 2002, al Servici de Contractació i Expropiacions de la COPUT i al Centre de Gestió Cadastral i Cooperació Tributària del Ministeri d'Economia i Hisenda.
  
Sisé. La Comissió Informativa de la Comissió Territorial d'Urbanisme de València, en la sessió realitzada el 16 de desembre de 2002, va emetre informe relatiu al projecte que ens ocupa, i es complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. Se sotmet a la Comissió Territorial d'Urbanisme de València l'aprovació definitiva del projecte d'expropiació per taxació conjunta tramitat per la Conselleria d'Innovació i Competitivitat de determinats terrenys. L'aprovació definitiva dels projectes d'expropiació per taxació conjunta correspon a la Comissió Territorial d'Urbanisme segons el que establixen els apartats del 6 al 8 de l'article 202 del Reglament de Gestió Urbanística, aprovat pel Reial Decret 3288/1978, de 25 d'agost (en avant RGU) i l'article 10.d del Reglament d'Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
La resolució d'aprovació definitiva de la Comissió Territorial d'Urbanisme haurà de limitar-se a un mer control de legalitat, sense cap valoració de l'oportunitat del projecte, i, al mateix temps, la intervenció d'este òrgan ho serà sense perjuí de la ulterior actuació del Jurat Provincial d'Expropiació, que serà el que, en última instància, si hi ha oposició dels expropiats, resoldrà sobre el preu just. Així les coses, la intervenció de la Comissió haurà de limitar-se a la comprovació que la tramitació del projecte s'ha ajustat a la normativa vigent, que la documentació és suficient per a complir els preceptes legals i que el mètode de valoració efectuat s'ha ajustat als procediments legals.
  
L'article 23 de la Llei 6/1998, de 13 d'abril, sobre Règim del Sòl i Valoracions (en avant LRSV) disposa que: ?als efectes d'expropiació, les valoracions del sòl s'efectuaran d'acord amb els criteris establits en la present Llei, qualsevol que siga la finalitat que la motive i la legislació, urbanística o d'un altre caràcter, que la legitime?. D'esta manera, en eixe simple control de legalitat que ens ocupa del que es tractarà fonamentalment és de comprovar l'adequació del projecte a esta llei i a la seua normativa complementària.
  
Segon. L'expedient ha sigut tramitat segons el que establix l'article 138 i següents del text refós de la Llei del Sòl de 1976, per la qual cosa s'han complit les garanties procedimentals exigibles.
  
Tercer. L'expedient està complet, amb la qual cosa es complix el que establix l'article 202 del Reglament de Gestió Urbanística.
  
Quart. El criteri de valoració aplicat al sòl no urbanitzable afectat és el que establix l'article 26 de la Llei 6/1998, sobre Règim del Sòl i Valoracions, és a dir, a partir de la comparació dels valors de finques anàlogues i a través de la capitalització de les rendes reals o potencials del sòl.
  
En el cas del sòl urbà els criteris aplicats són els establits en l'article 28 del mencionat text estatal, és a dir atesa la pèrdua de vigència dels valors de les ponències cadastrals, el valor de repercussió obtingut pel mètode residual.
  
Les plantacions, sembrats, obres i instal·lacions existents en el sòl es consideren com a millores permanents, la valoració de les quals s'integra en la determinació del valor del sòl, tal com establix l'article 31 del text estatal.
  
Les construccions existents es valoren amb independència del sòl, seguint la normativa cadastral, de conformitat amb el que establix el mencionat article 31 de la Llei 6/1998. S'aplica el premi d'afectació del 5% que establix l'article 47 de la Llei d'Expropiació Forçosa.
  
Cinqué. La Gerència Regional del Cadastre del Ministeri d'Economia i Hisenda ha emés informe de caràcter favorable amb data 13 de desembre de 2002.
  
Sisé. No obstant l'anterior, la valoració del sòl urbà ha sofert modificacions respecte del projecte que va ser sotmés a exposició pública, i és necessari que l'òrgan competent ratifique els nous criteris de valoració considerats.
  
Seté. La Comissió Territorial d'Urbanisme és l'òrgan competent per a resoldre sobre l'aprovació dels expedients d'expropiació pel procediment de taxació conjunta, de conformitat amb el que establix l'article 202.6 del Reglament de Gestió Urbanística i l'article 10.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió realitzada el 20 de desembre de 2002, acorda supeditar la taxació conjunta dels terrenys inclosos en el pla especial de delimitació de terrenys per a la constitució de patrimoni públic de sòl en l'àrea El Tollo d'Utiel, fins que l'òrgan competent ratifique la nova valoració del sòl urbà proposada.
  
Una vegada esmenats els dits aspectes per l'Ajuntament d'Utiel, procedirà que este informe d'això al president d'esta Comissió el qual queda facultat a l'empara del Decret 137/1990, de 30 de juliol, del Consell de la Generalitat perquè ordene la publicació de l'acord d'aprovació definitiva en el Butlletí Oficial sense necessitat d'un nou acord d'esta Comissió a la qual haurà d'informar posteriorment de les actuacions.
  
Contra la present resolució, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això, sense perjuí que es puga interposar qualsevol altre recurs que es considere oportú.
  
Amb data 5 de febrer de 2003, els servicis tècnics del Servici Territorial d'Urbanisme i Ordenació Territorial examinen la documentació presentada per la Conselleria d'Indústria, Comerç i Energia el 23 de gener de 2003 i emeten informe favorable sobre esta i consideren complit l'Acord de la Comissió Territorial d'Urbanisme de València, de 20 de desembre de 2002.
  
Vistos la legislació urbanística aplicable, així com la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació, el director general d'Urbanisme i Ordenació Territorial resol:
  
1) Considerar complit l'Acord de la Comissió Territorial d'Urbanisme de València, de 20 de desembre de 2002, relatiu a la taxació conjunta dels terrenys inclosos en el pla especial de delimitació de terrenys per a la constitució de patrimoni públic de sòl en l'àrea El Tollo d'Utiel, i, per tant,
  
1.a Aprovar definitivament l'expedient d'expropiació per taxació conjunta tramitat per l'Ajuntament d'Utiel, per a la constitució de patrimoni públic de sòl en l'àrea El Tollo d'Utiel.
  
1.b Aprovar les valoracions de béns i drets que cal expropiar.
  
1.c Declarar la urgent ocupació dels béns i drets afectats.
  
Contra la present resolució, que no posa fi a la via administrativa, quant al punt 1.c. es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això, sense perjuí que es puga interposar qualsevol altre recurs que es considere oportú.
  
Respecte dels punts 1.a i 1.b no cal cap recurs per tractar-se d'actes de tràmit que no donen lloc a la impossibilitat de continuar un procediment ni produïxen indefensió.
  
Així mateix escau notificar la present resolució als interessats titulars de béns que figuren en el projecte d'expropiació, i adjuntar a este una còpia del corresponent full de preu just i comunicar-los que, en el termini dels 20 dies hàbils següents al de la recepció de tal notificació, podran manifestar per escrit davant d'esta Comissió Territorial d'Urbanisme la seua disconformitat amb la valoració establida en l'expedient aprovat. Si en este termini els interessats no formulen oposició a la valoració, s'entendrà acceptada la que es fixa en l'acte present d'aprovació de l'expedient, i es considera determinat el preu just definitivament i de conformitat.
  
Dels fulls de preu just impugnats donarà trasllat esta Comissió, juntament amb l'expedient, al Jurat Provincial d'Expropiació Forçosa de València, i la taxació dels béns es farà d'acord amb els criteris de valoració establits en la Llei sobre Règim del Sòl i Valoracions.
  
2) Ordenar la publicació en el DOGV del mencionat acord.